
PANEVĖŽIO MIESTO SAVIVALDYBĖS
TARYBA

SPRENDIMAS
DĖL PANEVĖŽIO MIESTO KAPINIŲ TVARKYMO TAISYKLIŲ PATVIRTINIMO 

2006 m. gruodžio 21 d. Nr. 1-58-8
Panevėžys


Pakeistas teisės akto pavadinimas:
Nr. 1-250, 2022-07-11, paskelbta TAR 2022-07-12, i. k. 2022-15284

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91- 2832) 11 straipsnio 2 dalimi, 17 straipsnio 33 punktu ir Lietuvos Respublikos Vyriausybės 2006 m. vasario 13 d. nutarimu Nr. 144 „Dėl Kapinių tvarkymo taisyklių patvirtinimo“ (Žin., 2006, Nr. 22-695), Panevėžio miesto savivaldybės taryba n u s p r e n d ž i a:
1. Patvirtinti Panevėžio miesto kapinių tvarkymo taisykles (pridedama).
2. Pavesti Savivaldybės administracijai iki 2007 m. gruodžio 31 d. organizuoti Panevėžio miesto kapinių prižiūrėtojo bei vienišų ir (ar) neatpažintų mirusiųjų savivaldybės teritorijoje laidojimo paslaugų viešojo pirkimo konkursus.
Punkto pakeitimai:
Nr. 1-5-26, 2007-06-28, paskelbta TAR 2007-06-28, i. k. 2007-00385

3. Paskirti laikinai, kol 2 punkte minimų konkursų būdu bus nustatyti kapinių prižiūrėtojas ir paslaugos teikėjas:
3.1. uždarąją akcinę bendrovę „Panevėžio gatvės“ kapinių prižiūrėtoja;
3.2. uždarąją akcinę bendrovę „Grauduva“ vienišų ir (ar) neatpažintų mirusiųjų savivaldybės teritorijoje laidojimo paslaugos teikėja.



Savivaldybės meras	Vitas Matuzas

PATVIRTINTA
Panevėžio miesto savivaldybės tarybos
2006 m. gruodžio 21 d. sprendimu Nr. 1-58-8
(Panevėžio miesto savivaldybės tarybos 
2022 m. lapkričio 24 d. sprendimo Nr. 1-395 redakcija)

PANEVĖŽIO MIESTO KAPINIŲ TVARKYMO TAISYKLĖS

I SKYRIUS
BENDROSIOS NUOSTATOS

1. Panevėžio miesto kapinių tvarkymo taisyklėse (toliau – Taisyklės) nustatyta kapinių įrengimo, uždarymo, kapinių statuso suteikimo ir keitimo, kapinių perdavimo, kapavietės ar kolumbariumo nišos skyrimo, laidojimo, kapinių lankymo, priežiūros, kitų su tvarkymu susijusių darbų ir paslaugų atlikimo tvarka Panevėžio miesto teritorijoje esančiose ar (ir) Panevėžio miesto savivaldybei (toliau – Savivaldybė) priskirtose (perduotose) kapinėse. Šios Taisyklės privalomos visiems fiziniams ir juridiniams asmenims, organizacijoms, religinėms bendruomenėms ar bendrijoms, tvarkantiems kapines, kuriose palaidoti ir (ar) laidojami žmonių palaikai, įskaitant balzamuotus ir kremuotus žmonių palaikus.
2. Į Kultūros vertybių registrą įrašytoms kapinėms ir kapinėse esantiems kultūros paveldo objektams tvarkyti šios Taisyklės taikomos tiek, kiek tai neprieštarauja Lietuvos Respublikos nekilnojamojo kultūros paveldo apsaugos įstatymui ir kitiems teisės aktams, reglamentuojantiems nekilnojamojo kultūros paveldo objektų tvarkymą. 
3. Šiose Taisyklėse vartojamos sąvokos suprantamos taip, kaip jos apibrėžtos Lietuvos Respublikos žmonių palaikų laidojimo įstatyme, Kapinių tvarkymo taisyklėse, patvirtintose Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, Lietuvos Respublikos statybos įstatyme, Lietuvos Respublikos nekilnojamojo kultūros paveldo apsaugos įstatyme ir kituose teisės aktuose.
Punkto pakeitimai:
Nr. 1-439, 2022-12-29, paskelbta TAR 2022-12-29, i. k. 2022-27419

4. Žemės sklypas, kuriame yra kapinės, įregistruojamas Nekilnojamojo turto registre Lietuvos Respublikos nekilnojamojo turto registro įstatymo ir kitų teisės aktų nustatyta tvarka.
5. Naujos kapinės įrengiamos ir esamos plečiamos pagal Lietuvos Respublikos teritorijų planavimo įstatymo ir kitų teisės aktų nustatyta tvarka parengtus teritorijų planavimo dokumentus. Parenkant naują plotą kapinėms, būtina patikrinti siūlomos teritorijos paminklosauginį statusą ir prireikus atlikti atitinkamus tyrimus. Steigiamų naujų kapinių plotas neturi būti didesnis kaip 40 hektarų, sanitarinių apsaugos zonų ribos nustatomos Lietuvos Respublikos Vyriausybės nustatyta tvarka, tačiau negali būti mažesnės kaip 100 metrų.
6. Teritorijų planavimo dokumentai esamoms kapinėms plėsti pradedami rengti suformuotiems ir įregistruotiems Nekilnojamojo turto registre žemės sklypams nustatyta tvarka.
7. Projektuojant naujas kapines, religinių bendruomenių ir (ar) bendrijų pageidavimu kapinių teritorija gali būti suskirstyta kvartalais, jie įrengus kapines perduodami religinėms bendruomenėms ar bendrijoms šių Taisyklių 13 punkte nustatyta tvarka.

II SKYRIUS
KAPINIŲ STATUSAS. KAPINIŲ PERDAVIMAS

8. Kapinės priskiriamos neveikiančioms, riboto laidojimo arba veikiančioms kapinėms, išskyrus naujas kapines, kurios priskiriamos veikiančioms kapinėms (ir tai nurodoma jų steigimo dokumentuose), Savivaldybės tarybos sprendimu, suderinus su Kultūros paveldo departamento prie Kultūros ministerijos (toliau – Kultūros paveldo departamentas) teritoriniu padaliniu ir Nacionaliniu visuomenės sveikatos centru prie Sveikatos apsaugos ministerijos (toliau – Nacionalinis visuomenės sveikatos centras). Jeigu kapines planuojama priskirti riboto laidojimo, kuriose leidžiama laidoti tik kremuotus žmogaus palaikus, ar neveikiančioms kapinėms dėl nustatytų aplinkosaugos reikalavimų, reikia suderinti su Aplinkos apsaugos departamentu. Suinteresuotos institucijos derinimą pateikia ar atsisako derinti per 10 darbo dienų nuo prašymo derinti gavimo dienos. Jei suinteresuota institucija per šį terminą atsakymo apie derinimą nepateikia, laikoma, kad kapinių statuso pakeitimui pritarta. Kai Savivaldybės tarybos sprendimu kapinių statusas pasikeičia, Savivaldybės taryba per 7 darbo dienas raštu informuoja apie tai Kultūros paveldo departamentą.
9. Neveikiančioms kapinėms priskiriamos kapinės, kuriose negali būti laidojama dėl nustatytų visuomenės sveikatos saugos, kultūros paveldo apsaugos ar aplinkosaugos reikalavimų neatitikimo. Apie kapinių priskyrimą neveikiančių statusui Savivaldybė praneša vietos spaudoje, informacija skelbiama kapinių informacinėje lentoje.
10. Kapinės priskiriamos riboto laidojimo kapinėms, jeigu jose nėra vietos naujoms kapavietėms formuoti, tačiau galima laidoti esamose kapavietėse formuojant naujus kapus, pakartotinai laidojant į jau esamus arba laidojant tik kremuotus žmogaus palaikus, taip pat laidojant kolumbariumuose, laidojimo rūsiuose, išbarstant kremuotus žmogaus palaikus pelenų barstymo lauke. Jei kapinės priskiriamos riboto laidojimo kapinėms, kuriose galima laidoti tik kremuotus žmogaus palaikus, ir Savivaldybės skelbiamame jos teritorijoje esančių kapinių sąraše prie riboto laidojimo kapinių statuso nurodyta „tik kremuoti žmogaus palaikai“, jose leidžiama laidoti tik kremuotus žmogaus palaikus. Laidojant į Kultūros vertybių registrą įrašytose riboto laidojimo kapinėse reikia Kultūros paveldo departamento teritorinio padalinio pritarimo.
11. Veikiančiomis kapinėmis laikomos kapinės, kuriose gali būti formuojamos naujos kapavietės, formuojami nauji kapai, pakartotinai laidojama esamuose kapuose, praėjus ne mažiau kaip 25 metams po paskutinio palaidojimo, laidojama kolumbariumuose, laidojimo rūsiuose arba išbarstant kremuotus žmogaus palaikus pelenų barstymo lauke.
12. Savivaldybės kapinės:
12.1. veikiančios:
12.1.1. Panevėžio miesto Šilaičių civilinės kapinės (Šilaičių k., Ramygalos sen., Panevėžio r. sav.);
12.1.2. Panevėžio miesto Pašilių civilinės kapinės (Pašilių I k., Ramygalos sen., Panevėžio r. sav.);
12.2. riboto laidojimo:
12.2.1. Kristaus Karaliaus katedros kapinės (Ramygalos g., Panevėžys, Panevėžio m. sav.);
12.2.2. Panevėžio senųjų kapinių, vad. Šv. apaštalų Petro ir Povilo parapijos kapinėmis, komplekso senosios kapinės (Apvaizdos takas, Panevėžys, Panevėžio m., sav.). Kapinės įrašytos į Kultūros vertybių registrą ir jose leidžiama laidoti tik kremuotus žmogaus palaikus;
12.3. neveikiančios:
12.3.1. Panevėžio senosios kapinės (Venslaviškio g. 6, Panevėžys, Panevėžio m. sav.). Kapinės įrašytos į Kultūros vertybių registrą;
12.3.2. Panevėžio stačiatikių senųjų kapinių komplekso senosios kapinės (J. Tilvyčio g., Panevėžys, Panevėžio m. sav.). Kapinės įrašytos į Kultūros vertybių registrą;
12.3.3. Antrojo pasaulinio karo Sovietų Sąjungos karių palaidojimo vieta (Krekenavos g., Panevėžys, Panevėžio m. sav.). Kapinės įrašytos į Kultūros vertybių registrą;
12.3.4. Panevėžio žydų senosios kapinės (Atminimo parkas, Sietyno g., Panevėžys, Panevėžio m. sav.). Kapinės įrašytos į Kultūros vertybių registrą;
12.3.5. žudynių vieta, kapas ir skulptūrinis memorialas (Staniūnų miškas, Staniūnų k., Velžio sen., Panevėžio r. sav.). Vieta įrašyta į Kultūros vertybių registrą;
12.3.6. Antrojo pasaulinio karo vokiečių karių ir sentikių kapinės (Pajuostės pl., Panevėžys, Panevėžio m. sav.);
12.3.7. Pirmojo pasaulinio karo Rusijos karių kapinės (Kultūros ir poilsio parkas, Parko g. 22, Panevėžys, Panevėžio m. sav.);
12.3.8. Venslaviškių kaimo senosios kapinės (Tinklų g., Panevėžys, Panevėžio m. sav.);
12.3.9. sovietinio teroro aukų ir Vokietijos karo belaisvių kapai (A. Baranausko g., Panevėžys, Panevėžio m. sav.). Kapinės įrašytos į Kultūros vertybių registrą;
12.3.10. Pirmojo pasaulinio karo Rusijos imperijos karių kapinės (Velžio kel. 13, Panevėžys, Panevėžio m. sav.). Kapinės įrašytos į Kultūros vertybių registrą.
Punkto pakeitimai:
Nr. 1-439, 2022-12-29, paskelbta TAR 2022-12-29, i. k. 2022-27419

13. Juridinio asmens teises turinčios religinės bendruomenės ir bendrijos pagal Lietuvos Respublikos religinių bendruomenių ir bendrijų įstatymą gali turėti savo konfesines kapines. Konfesinės kapinės suteikiamos su tradicinėmis religinėmis bendruomenėmis ar bendrijomis sudarant žemės panaudos sutartį Lietuvos Respublikos žemės įstatymo nustatyta tvarka arba įstatymų nustatyta tvarka sudarant kitą sutartį, suteikiančią teisę juridinio asmens teises turinčiai religinei bendruomenei ar bendrijai laidoti kapinėse (ar kapinių dalyje) ir sutartyje nustatyta tvarka organizuoti jų priežiūrą. Religinės bendruomenės ar bendrijos prašymą sudaryti kapinių perdavimo sutartį pateikia Savivaldybės administracijai. Konfesinės kapinės religinei bendruomenei ar bendrijai perduodamos Savivaldybės tarybos sprendimu. Kai konfesinių kapinių prižiūrėtoju juridinio asmens teises turinti religinė bendruomenė ar bendrija (toliau vadinama – religinė bendruomenė ar bendrija) pagal darbo sutartį paskiria fizinį asmenį, ši religinė bendruomenė ar bendrija yra atsakinga už Lietuvos Respublikos žmonių palaikų laidojimo įstatyme ir kituose teisės aktuose kapinių prižiūrėtojui nustatytų reikalavimų laikymąsi.
Punkto pakeitimai:
Nr. 1-439, 2022-12-29, paskelbta TAR 2022-12-29, i. k. 2022-27419

III SKYRIUS
KAPINIŲ, KAPAVIEČIŲ IR KOLUMBARIUMO NIŠŲ PRIEŽIŪRA. KAPAVIEČIŲ IR KOLUMBARIUMO NIŠŲ SKYRIMAS

14. Panevėžio miesto teritorijoje esančių kapinių (bendro naudojimo teritorijos ir joje esančių statinių) priežiūrą organizuoja Savivaldybės administracija, o lėšas priežiūrai skiria Savivaldybė. Konfesinių kapinių priežiūrą perdavimo sutartyje numatyta tvarka gali organizuoti ir finansuoti religinės bendruomenės ar bendrijos.
Punkto pakeitimai:
Nr. 1-439, 2022-12-29, paskelbta TAR 2022-12-29, i. k. 2022-27419

15. Panevėžio miesto kapinių prižiūrėtoją (juridinį asmenį) viešojo paslaugų pirkimo konkurso būdu skiria Savivaldybė. Konfesinių kapinių prižiūrėtoją gali paskirti religinė bendruomenė ar bendrija, jeigu tai numatyta kapinių perdavimo sutartyje. Savivaldybė paskirtąjį konfesinių kapinių prižiūrėtoją supažindina pasirašytinai su religinės bendruomenės ar bendrijos nustatyta laidojimo ir kapinių lankymo tvarka. Kai kapinių prižiūrėtoju religinė bendruomenė ar bendrija pagal darbo sutartį paskiria fizinį asmenį, už šiose Taisyklėse nustatytų reikalavimų kapinių prižiūrėtojui laikymąsi atsakinga jį paskyrusi religinė bendruomenė ar bendrija. 
16. Kapinių prižiūrėtojas, sudaręs sutartį su Savivaldybe dėl mokamų kapinių priežiūros paslaugų teikimo, kapinėse turi palaikyti švarą ir tvarką, registruoti duomenis laidojimų ir kapaviečių statinių registravimo žurnale (toliau – Žurnalas), atlikti kitas Lietuvos Respublikos žmonių palaikų laidojimo įstatyme, Kapinių tvarkymo taisyklėse ir sutartyje su Savivaldybe arba religine bendruomene ar bendrija numatytas funkcijas. Kapinių prižiūrėtojas užtikrina, kad kapinėse būtų vandens (iš gręžinių, šachtinių šulinių, centralizuoto vandentiekio tinklų vanduo būtų atvežamas cisternomis pagal nustatytą grafiką ir panašiai), kapinių teritorijoje susidarančios atliekos būtų tvarkomos pagal suderintą su Savivaldybe ir (ar) komunalinių atliekų tvarkymo sistemos administratoriumi atliekų surinkimo grafiką. Atliekų surinkimo priemones pripildžius atliekų anksčiau, nei numatyta grafike, kapinių prižiūrėtojas organizuoja papildomą šių atliekų surinkimą. 
17. Kapinėse susidarančios atliekos surenkamos ir šalinamos Savivaldybės tarybos patvirtintų Panevėžio miesto savivaldybės atliekų tvarkymo taisyklių nustatyta tvarka ir laikantis šių reikalavimų: atliekos surenkamos į konteinerius; konteineriai statomi kapinių projekte (plane) numatytose arba suderintose su Savivaldybės administracija vietose (prireikus įrengiama papildomų vietų); surinktos mišriosios atliekos išvežamos į Panevėžio regioninį atliekų tvarkymo centrą (PRATC), biologiškai skaidžios atliekos – į PRATC kompostavimo aikštelę. Kapinių prižiūrėtojas privalo nuolat palaikyti švarą ir tvarką prie kapinėms aptarnauti skirtų atliekų konteinerių.
18. Kapinėse augantys želdiniai prižiūrimi ir tvarkomi pagal Lietuvos Respublikos želdynų įstatymo ir kitų želdinių tvarkymą reglamentuojančių teisės aktų reikalavimus, Savivaldybės tarybos patvirtintomis Panevėžio miesto savivaldybės želdynų ir želdinių apsaugos taisyklėmis. Kapavietėse nerekomenduojama sodinti miškams įveisti skirtų ir kitų stambią šaknų ir šakų sistemą turinčių medžių (išskyrus jų svyruoklines ir žemaūges formas) rūšių.
19. Prie įėjimo į kapines įrengiamas informacinis stendas ar informacinė lenta, joje užrašomas kapinių pavadinimas ir statusas, kapinių prižiūrėtojo duomenys (Lietuvos Respublikoje įsteigto juridinio asmens, kitoje Europos Sąjungos valstybėje narėje ar Europos ekonominės erdvės valstybėje įsteigto juridinio asmens ar kitos organizacijos arba jų filialo pavadinimas, buveinė, darbuotojų, į kuriuos galima kreiptis informacijos, vardai ir pavardės, telefonų numeriai, darbo laikas; fizinio asmens vardas ir pavardė, telefono numeris, darbo laikas), laikas, kada kapinėse galima laidoti ir jas lankyti, kapinių schema ir kita informacija. Jeigu kapinėse yra į Kultūros vertybių registrą įrašytų kultūros paveldo objektų, šie objektai nurodomi informacinėje lentoje, o kapinių schemoje pažymimos jų buvimo vietos.
20. Kapinių prižiūrėtojas Žurnalą pildo vadovaudamasis Kapinių prižiūrėtojo kaupiamų duomenų tvarkymo sąlygų aprašu, patvirtintu Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“.
Punkto pakeitimai:
Nr. 1-439, 2022-12-29, paskelbta TAR 2022-12-29, i. k. 2022-27419

21. Savivaldybei paskyrus kitą kapinių prižiūrėtoją, buvęs kapinių prižiūrėtojas jam pagal perdavimo ir priėmimo aktą perduoda visus dokumentus, susijusius su kapinių priežiūra, leidimų išdavimu, laidojimų ir kapinių statinių registravimu.
22. Už kapavietės arba kolumbariumo nišos priežiūrą atsakingas laidojantis asmuo, kurio prašymu išduotas leidimas laidoti ir skirta kapavietė ar kolumbariumo niša, arba asmuo, apie kurį šių Taisyklių 23 punkte nustatyta tvarka pranešta kapinių prižiūrėtojui, arba asmuo, kuriam šių Taisyklių 82 punkte nustatyta tvarka suteikta teisė prižiūrėti neprižiūrimą kapavietę, jeigu toks yra (toliau šiame punkte – atsakingas asmuo). Atsakingo asmens duomenis (fizinio asmens vardą, pavardę, nuolatinės gyvenamosios vietos adresą, telefono ryšio numerį ir elektroninį paštą, jeigu jį turi; juridinio asmens pavadinimą, teisinę formą, kodą, buveinę, telefono ryšio numerį ir elektroninį paštą) kapinių prižiūrėtojas įrašo Žurnale. Kapinių prižiūrėtojas atsakingus asmenis supažindina su šiomis Taisyklėmis ir Savivaldybės arba religinės bendruomenės ar bendrijos nustatyta laidojimo ir kapinių lankymo tvarka. Atsakingas asmuo turi prižiūrėti kapavietę ir kolumbariumo nišą, kad jos būtų tvarkingos. Atsakingas asmuo privalo pašalinti pažeidimus ar atlyginti žalą, kuriuos jis, įrengdamas kapo paminklą, antkapį ar atlikdamas kitus kapavietės ar kolumbariumo nišos priežiūros darbus, padarė kapinėms, kitoms kapavietėms ar kolumbariumo nišoms, kolumbariumui ar kitiems statiniams. Nekilnojamojo kultūros paveldo objektams padaryti pažeidimai ir žala atlyginami Lietuvos Respublikos nekilnojamojo kultūros paveldo apsaugos įstatymo nustatyta tvarka.
Punkto pakeitimai:
Nr. 1-189, 2023-06-22, paskelbta TAR 2023-06-23, i. k. 2023-12555

23. Jeigu asmuo, įrašytas Žurnale atsakingu už kapavietės ar kolumbariumo nišos priežiūrą, miršta, atsisako prižiūrėti kapavietę arba dėl kitų priežasčių negali rūpintis kapavietės ar kolumbariumo nišos priežiūra, jo giminaičiai, sutuoktinis (-ė), partneris (-ė) arba (ir) kapavietėje ar kolumbariumo nišoje palaidotų mirusiųjų giminaičiai ir sutuoktinis (-ė), partneris (-ė) turi susitarti, kas bus atsakingas už kapavietės ar kolumbariumo nišos priežiūrą, ir raštu apie tai pranešti kapinių prižiūrėtojui, nurodydami keistinus už kapavietės priežiūrą atsakingo asmens duomenis, nurodytus šių Taisyklių 22 punkte. Jeigu asmuo, kuriam suteikta teisė prižiūrėti neprižiūrimą kapavietę, miršta arba dėl kitų priežasčių negali prižiūrėti neprižiūrimos kapavietės, jo giminaičiai ir (ar) 
sutuoktinis (-ė), partneris (-ė) turi susitarti, kas bus atsakingas už neprižiūrimos kapavietės priežiūrą, ir raštu apie tai pranešti kapinių prižiūrėtojui, nurodydami keistinus už kapavietės priežiūrą atsakingo asmens duomenis, nurodytus Taisyklių 22 punkte. Esant asmens, įrašyto Žurnale atsakingu už kapavietės priežiūrą raštiškam atsisakymui prižiūrėti kapavietę ir nesant kitų kapavietėje palaidotų mirusiųjų giminaičių, kapavietė skiriama neprižiūrimų kapaviečių skyrimo tvarka.
24. Kapavietėje ar kolumbariumo nišoje laidoti kitus mirusiuosius leidžiama tik esant atsakingo už kapavietės ar kolumbariumo nišos priežiūrą asmens rašytiniam sutikimui. Kai miršta atsakingas už kapavietės ar kolumbariumo nišos priežiūrą asmuo, jis gali būti palaidotas toje kapavietėje ar kolumbariumo nišoje, laikantis šiose Taisyklėse nustatytų reikalavimų.
25. Kilę tarp giminaičių, sutuoktinio (-ės), partnerio (-ės) ir kitų suinteresuotų asmenų nesutarimai dėl atsakingo už kapavietės ar kolumbariumo nišos priežiūrą asmens paskyrimo ir laidojimo jose gali būti sprendžiami įstatymų nustatyta tvarka.
26. Naujos kapavietės veikiančiose kapinėse skiriamos pagal kapinių planą eilės tvarka. Kai šalia esančiose kapavietėse laidojimai vyksta tą pačią dieną, nauja kapavietė skiriama pagal kapinių planą, praleidžiant vieną kapavietę. Kapavietės skiriamos neatlygintinai.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

27. Skiriamos kapavietės dydis tik kremuotiems žmogaus palaikams laidoti – 1,32 kv. m (1,10 x 1,20), vienam kapui – 3,75 kv. m (1,5  2,5), keliems kapams (šeimos kapavietė) – 7 kv. m (2,8  2,5) neįskaitant priėjimo takų (šoniniai − 0,5 m, galiniai − 0,75 m pločio), arba pagal kapinių planą – kitokio dydžio. Leidimas išbarstyti kremuotus žmogaus palaikus kapinėse esančiame pelenų barstymo lauke (jeigu toks yra) išduodamas, jeigu negauta rašytinių pranešimų, kad tai prieštarauja asmens, kurio kremuotus palaikus norima išbarstyti, išreikštai, jam esant gyvam, valiai.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

28. Kolumbariumo nišos numeruojamos iš kairės į dešinę vertikaliai. Kolumbariumo niša skiriama numeracijos eilės tvarka. Niša savivaldybės lėšomis įrengtame kolumbariume laidojančiam asmeniui skiriama neatlygintinai ir neterminuotai. Vienoje nišoje galima laikyti iki 4-ių urnų.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

29. Kapavietes ir kolumbariumo nišas skiria kapinių prižiūrėtojas.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

30. Kolumbariumo nišos akmens plokštės išdavimą ir tvirtinimą nišoje organizuoja kapinių prižiūrėtojas.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

31. Akmens plokštėje rašomas vardas ir pavardė, gimimo ir mirties datos. Įrašai atliekami laidojančio asmens lėšomis. Įrašai ant kolumbariumo nišos akmens plokštės daromi vienodo dydžio lietuviškomis raidėmis nustatytu šriftu Times New Roman, raidžių aukštis – 4 cm, arabiškų skaitmenų aukštis – 3 cm. Įrašai gali būti paryškinami sidabrine spalva. Kolumbariumo nišos akmens plokštėje leidžiama pavaizduoti tikėjimo simbolį.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

32. Kolumbariumo priežiūrą – švarą ir tvarką – organizuoja kapinių prižiūrėtojas. 
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

33. Kolumbariumo prieigos ir sienelės turi būti tvarkingos. Atsižvelgiant į kolumbariumo vietos specifiką, pagerbdami mirusiuosius lankytojai kolumbariume gali padėti gyvų gėlių, uždegti žvakučių.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

34. Draudžiama prie sienelių, pagrindo ar kitose vietose tvirtinti projekte nenumatytus objektus (vazas, dirbtines gėles ir pan.). Taip pat draudžiama gadinti akmens plokštę, t. y. kalti, klijuoti ar kitaip tvirtinti nenumatytus objektus (nuotraukas, atvaizdus, užrašus ir pan.). 
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

35. Artimųjų prašymu išvežus urnas iš kolumbariumo nišos ir palikus nišą laisvą, sumokėta suma iki 2022 m. lapkričio 1 d. negrąžinama. Atlaisvinta kolumbariumo niša skiriama kitiems asmenims bendra tvarka.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

IV SKYRIUS
LEIDIMO LAIDOTI IŠDAVIMAS. LAIDOJIMAS. KAPINIŲ LANKYMAS

36. Rašytinį leidimą laidoti Panevėžio miesto veikiančiose kapinėse ir kolumbariumo nišose išduoda viešojo paslaugų pirkimo konkurso būdu paskirtas kapinių prižiūrėtojas. Leidimas laidoti išduodamas laidojančiam asmeniui pateikus rašytinį prašymą, medicininį mirties liudijimą ar sveikatos apsaugos ministro patvirtintos formos medicinos dokumentų išrašą, jeigu norima laidoti žmogaus vaisių (vaisius) iki 22-os nėštumo savaitės, kremavimo dokumentus (jeigu mirusio žmogaus palaikai kremuoti).
Punkto pakeitimai:
Nr. 1-439, 2022-12-29, paskelbta TAR 2022-12-29, i. k. 2022-27419
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

37. Leidimai laidoti išduodami darbo dienomis nuo 8.30 val. iki 16 val., poilsio dienomis − pagal kapinių prižiūrėtojo nustatytą ir kapinių informacijos lentoje, kapines prižiūrinčios įmonės ir Savivaldybės interneto svetainėje paskelbtą laiką. Leidimai laidoti išduodami nemokamai.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

38. Leidimas laidoti esamoje (turimoje) kapavietėje ar kolumbariumo nišoje išduodamas, kai kapavietę ar kolumbariumo nišą prižiūrintis asmuo pateikia prašymą (ar esant šio asmens rašytiniam sutikimui). Tais atvejais, kai kapavietę ar kolumbariumo nišą prižiūrintis asmuo prašymo dėl leidimo laidoti išdavimo pats pateikti negali (dėl ligos, išvykęs, nežinoma buvimo ar gyvenamoji vieta ir pan.), leidimas laidoti į turimą šeimos kapavietę ar kolumbariumo nišą išduodamas įrodžius giminystės ryšį su palaidotu asmeniu ir pateikus kitų šeimos narių, turinčių tokią pačią teisę į kapavietę ar kolumbariumo nišą, rašytinius sutikimus. 
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

39. Leidimas laidoti neprižiūrimoje kapavietėje išduodamas šių Taisyklių nustatyta tvarka, kai asmuo, kuriam šių Taisyklių nustatyta tvarka suteikta teisė prižiūrėti neprižiūrimą kapavietę, pateikia kapinių prižiūrėtojui prašymą ir Taisyklių 36 punkte nurodytus dokumentus. Prašyme pažymima, kuriose kapinėse esančioje pripažintoje neprižiūrimoje kapavietėje pageidaujama gauti leidimą laidoti, ir nurodomas Savivaldybės vykdomosios institucijos ar jos įgalioto asmens sprendimas, konfesinėse kapinėse – religinės bendruomenės ar bendrijos sprendimas, suteikęs teisę prižiūrėti neprižiūrimą kapavietę. Leidimas laidoti neprižiūrimoje kapavietėje išduodamas, jeigu pagal Taisykles joje galima laidoti ir praėjo ne mažiau kaip 25 metai nuo kapo ramybės laikotarpio pabaigos.
Punkto pakeitimai:
Nr. 1-189, 2023-06-22, paskelbta TAR 2023-06-23, i. k. 2023-12555
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

40. Mirus asmeniui, kuriam šių Taisyklių nustatyta tvarka buvo suteikta teisė prižiūrėti neprižiūrimą kapavietę, leidimas jį palaidoti šioje kapavietėje išduodamas laidojančiam asmeniui minėtų Taisyklių 38 punkte nustatyta tvarka.
Punkto pakeitimai:
Nr. 1-189, 2023-06-22, paskelbta TAR 2023-06-23, i. k. 2023-12555
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

41. Neprižiūrimoje kapavietėje laidojant ir ją prižiūrint, turi būti išsaugotas kapo paminklas, jeigu jis yra, ir jame esantys įrašai apie kapavietėje palaidotą (-us) asmenį (-is).
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

42. Kapo duobės, kurioje laidojami žmogaus palaikai, gylis turi būti ne mažesnis kaip 2 m; kapo duobės, kurioje laidojami kremuoti žmogaus palaikai su urna arba kapsule, arba išberiant juos į kapo duobę – ne mažesnis kaip 1 m. Palaidojus kapavietėje įrengiamas kapo vietą žymintis laikinas ženklas, kuriame nurodomas mirusiojo vardas ir pavardė, gimimo ir mirties datos. Pakartotinai laidoti žmogaus palaikus kape, kuriame jau yra palaidoti žmogaus palaikai, galima ne anksčiau kaip pasibaigus kapo ramybės laikotarpiui. Pakartotinai laidoti žmogaus palaikų kape, kuriame jau yra palaidoti kremuoti žmogaus palaikai, negalima.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

43. Naujas kapas esamoje kapavietėje formuojamas tik tuo atveju, jeigu kapavietė turi aiškias (pažymėtas) ribas. Formuojant naują kapą esamoje kapavietėje arba laidojant kape pakartotinai, kapavietės ribas leidžiama pakeisti tik tuo atveju, jeigu toks pakeitimas būtinas laidojimui, galimas pagal kapinių planą ir tik tiek, kiek tai būtina laidojimui. Sprendimą leisti pakeisti kapavietės ribas ar neleisti jų pakeisti priima leidimą laidoti išduodantis asmuo, šio leidimo išdavimo metu. Įrašytų į Kultūros vertybių registrą kapaviečių ribos nustatomos ir keičiamos Lietuvos Respublikos nekilnojamojo kultūros paveldo apsaugos įstatymo nustatyta tvarka.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

44. Kremuoti žmogaus palaikai pelenų barstymo lauke išbarstomi ant žemės paviršiaus. Pelenų barstymo lauke individualūs paminklai nestatomi ir kremuotų žmogaus palaikų išbėrimo vieta nežymima. Pelenų barstymo lauką prižiūri, švarą ir tvarką jame užtikrina, kremuotų žmogaus palaikų išbarstymą organizuoja kapinių prižiūrėtojas, laikydamasis šių Taisyklių nurodytos laidojimo ir kapinių lankymo tvarkos.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

45. Laidoti žmogaus palaikus, išskyrus žmogaus vaisių (vaisius) iki 22-os nėštumo savaitės, galima ne anksčiau kaip po 24 valandų nuo to momento, kai buvo konstatuota mirtis, jeigu tuo neignoruojami mirusiojo ar jo artimųjų asmenų religiniai įsitikinimai.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

46. Palaidotus žmogaus palaikus galima ekshumuoti ar perlaidoti nesibaigus kapo ramybės laikotarpiui, kai yra pateiktas palaidoto žmogaus sutuoktinio, partnerio arba pilnamečių vaikų (įvaikių), tėvų (įtėvių), jeigu jų nėra, – artimųjų giminaičių prašymas, jeigu jų nėra, kai siekiama išsaugoti istorinę atmintį ar atlikti tyrimus, – Kultūros ministerijos įgaliotos institucijos ar Lietuvos gyventojų genocido ir rezistencijos tyrimo centro prašymas, turint Sveikatos apsaugos ministerijos nustatyta tvarka išduotą leidimą ekshumuoti žmogaus palaikus kapinėse, palaidoto žmogaus artimųjų giminaičių (tėvų, vaikų, senelių, vaikaičių, brolių, seserų), asmens, atsakingo už kapavietės ar kolumbariumo nišos priežiūrą, rašytiniai sutikimai. Šie dokumentai pateikiami Savivaldybės administracijos Miesto infrastruktūros skyriui (toliau – Miesto infrastruktūros skyrius), kuris juos sutikrina ir informuoja apie ekshumaciją kapinių prižiūrėtoją. Kapinių prižiūrėtojas dalyvauja ekshumuojant žmogaus palaikus ir užtikrina, kad palaikų ekshumavimo metu nebūtų sutrikdyta viešoji tvarka ir būtų išvengta galimos infekcijos išplitimo, taip pat padaro įrašą apie žmogaus palaikų ekshumaciją Žurnale.
Punkto pakeitimai:
Nr. 1-439, 2022-12-29, paskelbta TAR 2022-12-29, i. k. 2022-27419
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

47. Perlaidojant žmonių palaikus į kitą kapavietę ar kapines ir kapavietėje nesant kitų palaidotų žmonių palaikų, artimieji per laikotarpį, suderintą su Miesto infrastruktūros skyriumi, bet ne ilgesnį kaip 6 mėnesiai nuo leidimo ekshumuoti žmogaus palaikus išdavimo dienos, privalo palikti kapavietę sutvarkytą – išvežti kapavietės statinius, želdinius ir pan. Atlaisvinus kapavietę pranešti kapinių prižiūrėtojui, o likusi tuščia kapavietė skiriama naujiems laidojimams bendra tvarka.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

48. Į Kultūros vertybių registrą įrašytose kapinėse palaikus perlaidoti galima gavus Kultūros paveldo departamento Panevėžio teritorinio padalinio rašytinį sutikimą ir Taisyklių 46 punkte nurodytus rašytinius sutikimus.
Punkto pakeitimai:
Nr. 1-189, 2023-06-22, paskelbta TAR 2023-06-23, i. k. 2023-12555
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

49. Ekshumuojant palaikus, kai to reikalauja ikiteisminio tyrimo institucijos ar teismas, kapinių prižiūrėtojui turi būti pateikiamas vienos iš šių institucijų raštas. Atkasant kapą turi dalyvauti kapinių prižiūrėtojas. Apie kapo atkasimą informuojamas kapą prižiūrintis asmuo ir pažymima Žurnale.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

50. Kasti kapo duobę / (-es), statyti (rekonstruoti) kapinių statinius (paminklus, antkapius, aptvarus ir pan.) gali fiziniai asmenys (rangos būdu), asmenys, turintys juridinį statusą, ir asmenys, vykdantys šią veiklą pagal verslo liudijimus, pateikę kapinių prižiūrėtojui tai įrodančius dokumentus ir gavę kapinių prižiūrėtojo leidimą. Asmenys, atliekantys šiuos darbus, privalo nepažeisti, negadinti kitų (gretimų) kapaviečių statinių, želdinių, priėjimų, padarę pažeidimus, privalo juos pašalinti ar atlyginti žalą. Kapinių prižiūrėtojas privalo kontroliuoti, kad kasant kapo duobę, statant (rekonstruojant) kapaviečių statinius būtų laikomasi šių Taisyklių reikalavimų.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

51. Palaikai urnose gali būti laidojami kolumbariumų nišose arba kape pagal šių Taisyklių reikalavimus papildomai pateikus pažymą apie palaikų kremavimą.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

52. Kai nėra mirusiųjų artimųjų, kitų asmenų ar organizacijų, galinčių organizuoti mirusiojo laidojimą ir apmokėti laidojimo išlaidas (karsto, įkapių, duobės kasimo, transporto), laidojimas organizuojamas ir išlaidos apmokamos Savivaldybės biudžeto lėšomis. Jeigu asmuo neturėjo nuolatinės gyvenamosios vietos, laidojimą organizuoja Savivaldybė, kurios teritorijoje buvo nustatytas mirties faktas. Vienišų ir (ar) neatpažintų mirusiųjų savivaldybės teritorijoje laidojimą organizuoja (atlieka) Savivaldybės administracijos viešojo paslaugų pirkimo konkurso būdu parinktas juridinis asmuo pagal sudarytą mokamų paslaugų sutartį su Savivaldybės administracija. Šios paslaugos atlikimą kuruoja ir kontroliuoja Miesto infrastruktūros skyrius. Neatpažintus žmogaus palaikus galima laidoti tik gavus raštišką prokuroro leidimą.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

53. Panevėžio miesto kapinėse laidoti leidžiama nuo 10 iki 16 val. 
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

54. Pirmomis Kalėdų ir Velykų dienomis, Visų Šventųjų dieną (lapkričio 1 d.), Naujųjų metų dieną (sausio 1 d.) nelaidojama. Kitų valstybinių švenčių dienomis laidojama suderinus su kapinių prižiūrėtoju.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

55. Kapines leidžiama lankyti: 
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

55.1. nuo balandžio 1 iki rugsėjo 30 d. 7–21 val.;
55.2. nuo spalio 1 iki kovo 31 d. 9–19 val.;
55.3. lapkričio 1 ir 2 d. 9–22 val.
56. Lankantis kapinėse būtina palaikyti švarą ir rimtį.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

57. Konfesinių kapinių laidojimo ir lankymo tvarką gali nustatyti atitinkama religinė bendruomenė ar bendrija. Religinė bendruomenė ar bendrija per 30 dienų nuo kapinių perdavimo sutarties pasirašymo, jeigu sutartyje nenustatytas kitoks terminas, raštu informuoja Savivaldybę apie konfesinėms kapinėms nustatytą laidojimo ir kapinių lankymo tvarką. Kol religinė bendruomenė ar bendrija nėra nustačiusi laidojimo ir kapinių lankymo tvarkos ir nėra informavusi Savivaldybės, konfesinėse kapinėse laikomasi iki jų perdavimo buvusios laidojimo ir kapinių lankymo tvarkos. Jeigu religinė bendruomenė ar bendrija per 30 dienų nuo kapinių perdavimo sutarties pasirašymo arba per kitokį šioje sutartyje numatytą terminą raštu neinformuoja Savivaldybės apie jų nustatytą laidojimo ir kapinių lankymo tvarką, konfesinėse kapinėse laikomasi Savivaldybės nustatytos laidojimo ir kapinių lankymo tvarkos.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

58. Asmenų, mirusių nuo pavojingų ir ypač pavojingų užkrečiamųjų ligų, palaikai laidojami (perlaidojami) vadovaujantis Asmenų, mirusių nuo pavojingų ir ypač pavojingų užkrečiamųjų ligų, palaikų vežimo transporto priemonėmis, jų įvežimo į Lietuvos Respubliką ir išvežimo iš jos, laidojimo ir perlaidojimo tvarka, patvirtinta Lietuvos Respublikos sveikatos apsaugos ministro 2002 m. spalio 9 d. įsakymu Nr. 494 „Dėl Asmenų, mirusių nuo pavojingų ir ypač pavojingų užkrečiamųjų ligų, palaikų vežimo transporto priemonėmis, jų įvežimo į Lietuvos Respubliką ir išvežimo iš jos, laidojimo ir perlaidojimo tvarkos patvirtinimo“.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

59. Savivaldybės administracijos direktoriaus įsakymo projektą ir kitus reikiamus dokumentus, susijusius su mirusiųjų laidojimu, palaikų perlaidojimu, rengia, laidojimo leidimų išdavimą kontroliuoja ir koordinuoja Miesto infrastruktūros skyrius.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

V SKYRIUS
KAPINIŲ STATINIAI. ĮVAŽIAVIMAS TRANSPORTO PRIEMONĖMIS Į KAPINIŲ TERITORIJĄ

60. Kapo paminklai, antkapiai, kapavietės tvora ir kiti statiniai statomi ir rekonstruojami vadovaujantis Lietuvos Respublikos statybos įstatymu. Statant ir (ar) rekonstruojant kapo paminklus, antkapius ir kitus statinius, už kapavietės priežiūrą atsakingas asmuo privalo informuoti kapinių prižiūrėtoją ir pateikti jam statomų, rekonstruojamų kapo statinių supaprastintą projektą, kurį sudaro: kapavietės planas (schema) su pažymėtais esamais ir projektuojamais kapavietės statiniais, jų eksplikacija, kapavietės matmenimis, projektuojamų statinių pagrindiniais matmenimis ir aukščiais; statinio konstrukcijų aprašymas ir techninė specifikacija. Kapinių prižiūrėtojas Žurnale įrašo kapavietės statinių statymo ir (ar) rekonstravimo datas. Kapaviečių statinių statybos, rekonstrukcijos darbus gali atlikti asmenys, nurodyti Taisyklių 50 punkte. Baigus darbus, kapavietės statiniai turi būti pateikti (atiduoti) apžiūrai kapinių prižiūrėtojo, kuris įrašo Žurnale, kad atlikti darbai atitinka projektą.
Punkto pakeitimai:
Nr. 1-189, 2023-06-22, paskelbta TAR 2023-06-23, i. k. 2023-12555
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

61. Asmenų ar organizacijų prižiūrimose kapavietėse pastatyti statiniai yra jų nuosavybė. Už statinių priežiūrą, jų būklę atsakingi statinių savininkai.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

62. Kapaviečių ir (ar) kapinių statinius statantys, rekonstruojantys asmenys visas šių darbų vykdymo metu susidariusias atliekas (nugriautus, išardytus senus statinius, statinių ir statybinių gaminių nuolaužas, nepanaudotas statybines medžiagas ir pan.) privalo sutvarkyti pagal susitarimą su atliekų tvarkytoju, atliekų vežėju ar kapinių prižiūrėtoju ir pateikti (kapavietės tvarkymo užbaigimo metu) statybos ir griovimo atliekų atidavimo į PRATC (arba kitur utilizuoti) dokumentus.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

63. Norint statyti, rekonstruoti ar remontuoti kapo paminklus, antkapius ir kitus kapavietės statinius į Kultūros vertybių registrą įrašytose kapinėse, reikia Kultūros paveldo departamento teritorinio padalinio pritarimo. Taikomi kapo paminklų, antkapių ir kitų kapavietės statinių statymo, rekonstravimo ar remonto riboto laidojimo kapinėse, įsteigtose iki 1940 metų, ir neveikiančiose kapinėse apribojimai ir papildomi reikalavimai: 
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

63.1. nauji kapo paminklai ir antkapiai gali būti statomi, jeigu jų nebuvo visai ar jie buvo laikini, jeigu seni susidėvi ar pripažįstami sukeliančiais avarijos grėsmę;
63.2. nauji statiniai gali būti statomi laikantis šių reikalavimų:
63.2.1. statoma iš natūralių arba istoriškai būdingų konkrečioms kapinėms medžiagų; 
63.2.2. paminklai negali būti aukštesni už kitose kapavietėse pastatytus paminklus;
63.2.3. jeigu kapavietė yra šlaite, atsižvelgiant į šalia esančių kapaviečių padėtį, galima formuoti iki 0,5 m aukščio atraminę sienelę (išskirtiniais atvejais dėl reljefo ypatumų atraminė sienelė gali būti aukštesnė);
63.2.4. kapavietė aptveriama ir įrengiama naudojant būdingus konkrečioms kapinėms analogus, kapo vietai žymėti numatomas kapo apvadas ar plokštė.
64. Kapinėse esantys statiniai prižiūrimi pagal Lietuvos Respublikos statybos įstatyme nustatytą statinių naudojimo ir priežiūros tvarką.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

65. Transporto priemonių įvažiavimą į kapinių teritoriją kontroliuoja kapinių prižiūrėtojas.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

66. Į kapinių teritoriją leidžiama įvažiuoti: specialiosioms transporto priemonėms; kapinių priežiūros darbus atliekančios įmonės transporto priemonėms; transporto priemonėms, kurias vairuoja Neįgaliųjų asmenų automobilių statymo kortelę turintis vairuotojas, ar vežančioms  neįgalų (-ius) asmenį (-is); transporto priemonėms, laidojimo procesijos metu įvežančioms palaikus (karstuose ar urnose); transporto priemonėms, įvežančioms paminklus, statybinius gaminius ir medžiagas, skirtas kapaviečių statiniams statyti, įrengti, kapavietėms sutvarkyti (pertvarkyti), kai vežama ne mažiau kaip 50 kg tam skirtų medžiagų ir kitais atvejais, gavus leidimą iš kapinių prižiūrėtojo. Įvažiavus į kapinių teritoriją, privaloma laikytis tvarkos, saugoti kapinių ir kapaviečių infrastruktūrą, neužstatyti privažiavimo kelių, nestatyti transporto priemonių ant žaliųjų plotų. Už padarytus pažeidimus atsako ir žalą atlygina transporto priemonės savininkas ar naudotojas.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

67. Taisyklių 66 punkte nurodytos transporto priemonės gali įvažiuoti į kapinių teritoriją tik leidus kapinių prižiūrėtojui, jeigu transporto priemonės bendroji masė ne didesnė kaip 5 tonos.
Punkto pakeitimai:
Nr. 1-189, 2023-06-22, paskelbta TAR 2023-06-23, i. k. 2023-12555
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

VI SKYRIUS
DRAUDIMAI KAPINIŲ TERITORIJOJE

68. Kapinių teritorijoje draudžiama bet kokio pobūdžio reklama (išorinė, vaizdinė, komercinė ar nekomercinė, socialinė, politinė ir kt.), draudžiama klijuoti ar kitaip tvirtinti bet kokio turinio skelbimus, kitokią informaciją ant kapinių ir kapaviečių statinių, įrenginių, medžių, stulpų, tvorų ir ant kitų kapinių teritorijoje esančių objektų ar vietų. 
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

69. Kapinių teritorijos prieigose reklama gali būti įrengiama (pateikiama) pagal Leidimų įrengti išorinę reklamą Panevėžio miesto savivaldybės teritorijoje išdavimo tvarkos aprašą, patvirtintą Savivaldybės administracijos direktoriaus įsakymu.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

70. Kapinėse draudžiama: laidoti žmogaus palaikus neturint leidimo laidoti, savavališkai vykdyti kapo atkasimo darbus, važinėti bet kokiu transportu, išskyrus atvejus, nurodytus Taisyklių 66 punkte, važinėti riedučiais, riedlentėmis, žaisti bet kokius žaidimus, ganyti gyvulius, vaikščioti su gyvūnais (ar juos vedžioti), būti kapinėse ne lankymo metu, savavališkai bendro naudojimo vietose sodinti želdinius (medžius ir krūmus), genėti, kirsti medžius ar kitaip pertvarkyti saugotinus želdinius, niokoti medžius, krūmus, vejas ir gėlynus, statyti, rekonstruoti, išvežti kapaviečių statinius neinformavus prižiūrėtojo, statyti suolus ar kitus statinius (įrenginius) už turimos kapavietės ribų, savavališkai, nesuderinus su kapinių prižiūrėtoju ir gretimų kapaviečių savininkais (prižiūrėtojais), keisti takų tarp kapaviečių plotį, priėjimo prie kapaviečių takų dangą (kloti trinkeles ar kitaip rekonstruoti), sujungti kapavietes, nepaliekant praėjimo takų, šiukšlinti, skinti ar imti gėles, kitus daiktus nuo kapaviečių, gadinti (bet kaip pažeisti, ištepti ir pan.) kapinių ir kapaviečių statinius, deginti šiukšles ar dėti (pilti) jas ne tam skirtoje vietoje, laikyti statybines ar kitas medžiagas ir daiktus, trikdyti rimtį ir pažeisti viešąją tvarką.
Punkto pakeitimai:
Nr. 1-189, 2023-06-22, paskelbta TAR 2023-06-23, i. k. 2023-12555
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

VII SKYRIUS
KAPAVIEČIŲ (KAPŲ) IDENTIFIKAVIMAS

71. Asmenys, norintys identifikuoti kapinėse artimųjų giminaičių, sutuoktinio (-ės), partnerio (-ės) kapą ir tapatybę jame palaidotų asmenų, kurių palaidojimo vietą žyminčių kapo paminklų, užrašų ant paminklų ar duomenų Žurnale neišlikę, turi:
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

71.1. pateikti rašytinį prašymą Savivaldybės administracijos direktoriui;
71.2. prašyme nurodyti giminystės ryšius ir jiems žinomas aplinkybes, dėl kurių neišlikę duomenų apie kapavietę (kapą);
71.3. pateikti visus turimus duomenis apie kapavietę (kapą) ir joje (jame) palaidotus asmenis. Prie prašymo pridedami turimi dokumentai (išrašai iš bažnytinių registravimo knygų, mirties faktą liudijantys dokumentai, nuotraukos ir kt.), patvirtinantys pateiktus duomenis.
72. Sprendimą dėl kapavietės (kapo) identifikavimo per 20 darbo dienų nuo prašymo pateikimo priima Savivaldybės mero potvarkiu sudaryta nuolatinė Neprižiūrimų kapaviečių pripažinimo neprižiūrimomis kapavietėmis ir kapaviečių (kapų) identifikavimo komisija (toliau – Komisija) pagal pateiktą medžiagą ir apžiūrėjusi kapavietę (kapą). Kapavietės (kapo) būklė ir su identifikavimu susijusios aplinkybės užfiksuojamos identifikuojamos kapavietės apžiūros akte (1 priedas). Šiuo atveju palaidoto asmens tapatybei nustatyti ekshumacija ir biologiniai-medicininiai tyrimai neatliekami. Kai identifikuojama kapavietė (kapas) yra konfesinėse kapinėse, sprendimas priimamas gavus religinės bendruomenės ar bendrijos sutikimą. Sprendimas dėl kapavietės (kapo) identifikavimo į Kultūros vertybių registrą įrašytose kapinėse derinamas su Kultūros paveldo departamentu.
Jeigu identifikuojama kapavietė yra Panevėžio senųjų kapinių, vad. Šv. apaštalų Petro ir Povilo parapijos kapinėmis, komplekse ir neturi aiškiai suformuotų ribų (aptvėrimo, bortelių, tvorelės), kiekvienos kapavietės ribos nustatomos atskirai, apžiūrėjus kapavietę vietoje, įvertinus konkrečią kapavietės (kapo) situaciją, būklę ir su identifikavimu susijusias aplinkybes, kurios užfiksuojamos identifikuojamos kapavietės (kapo) apžiūros akte (1 priedas).
Punkto pakeitimai:
Nr. 1-189, 2023-06-22, paskelbta TAR 2023-06-23, i. k. 2023-12555
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

73. Apie Savivaldybės vykdomosios institucijos sudarytos komisijos priimtą sprendimą Savivaldybės vykdomoji institucija per 5 darbo dienas raštu informuoja prašymą pateikusį asmenį ir kapinių prižiūrėtoją, kuris identifikuotos kapavietės (kapo) duomenis įrašo Žurnale, jeigu priimant sprendimą buvo identifikuota kapavietė (kapas). Apie priimtą sprendimą identifikuoti kapavietę (kapą) konfesinėse kapinėse Savivaldybės vykdomoji institucija papildomai raštu informuoja atitinkamą religinę bendruomenę ar bendriją; jeigu kapavietė (kapas) yra į Kultūros vertybių registrą įrašytose kapinėse, – Kultūros paveldo departamentą.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

74. Tais atvejais, kai yra kapavietėje palaidotų asmenų tapatybę žyminčių paminklų ir užrašų ant jų (nuoroda apie šeimos kapavietę arba nurodyti kapavietėje palaidoti asmenys su gimimo ir / ar mirties datomis), tačiau nėra išlikusių įrašų Žurnaluose, asmenys, norintys duomenis apie kapavietę įrašyti į Žurnalą, turi:
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

74.1. pateikti rašytinį prašymą Panevėžio miesto savivaldybės administracijai;
74.2. pateikti visus turimus dokumentus apie kapavietę (kapą) ir joje (jame) palaidotus asmenis (išrašus iš bažnytinių registravimo knygų, civilinės metrikacijos įstaigų ar seniūnijų seniūnų išduotus mirties liudijimus, nuotraukas, paliudijimus ir kt.), patvirtinančius pateiktus duomenis.
75. Sprendimą dėl kapavietės (kapo) duomenų įrašymo į Žurnalą priima Miesto infrastruktūros skyrius pagal pateiktą medžiagą. Priimtą sprendimą Savivaldybės administracija pateikia kapinių prižiūrėtojui, kuris kapavietės duomenis įrašo Žurnale.
Punkto numeracijos pakeitimas:
Nr. 1-189, 2023-06-22, paskelbta TAR 2023-06-23, i. k. 2023-12555

VIII SKYRIUS
KAPAVIEČIŲ PRIPAŽINIMAS NEPRIŽIŪRIMOMIS IR
LEIDIMŲ LAIDOTI JOSE IŠDAVIMO TVARKA

77. Kapinių prižiūrėtojas, nustatęs, kad kapavietė, išskyrus kapavietes, įrašytas į Kultūros vertybių registrą, neprižiūrima ilgiau kaip metus, raštu, registruotu laišku įspėja už jos priežiūrą atsakingą asmenį, kad būtina ją sutvarkyti, ir nurodo kapavietės nesutvarkymo pasekmes. Jeigu neįmanoma nustatyti už kapavietės priežiūrą atsakingo asmens arba registruotas laiškas nepasiekia adresato, kapavietėje paliekama lentelė, kurioje nurodoma sutvarkyti kapavietę ir pranešti apie tai kapinių prižiūrėtojui. Jeigu per metus nuo įspėjimo įteikimo arba lentelės palikimo kapavietėje dienos kapavietė nesutvarkoma, kapinių prižiūrėtojas per 5 darbo dienas raštu informuoja Savivaldybės vykdomąją instituciją ir religinę bendruomenę ar bendriją, jeigu konfesinių kapinių priežiūrą pagal kapinių perdavimo sutartį organizuoja religinė bendruomenė ar bendrija, apie galimai neprižiūrimą kapavietę ir pateikia jos duomenis (jeigu žinomi): kapinių pavadinimą, kvartalo numerį, kapavietės numerį, kapavietėje palaidotų asmenų vardus, pavardes, laidojimo datas, žmogaus palaikų paskutinio laidojimo kapavietėje datą, nustatytą kapo ramybės laikotarpį, kapavietės matmenis, palaidotų kapavietėje žmonių palaikų skaičių, kapavietės statinius, jų pastatymo ir rekonstravimo datas. Savivaldybės vykdomoji institucija gautus duomenis apie galimai neprižiūrimą kapavietę per 5 darbo dienas paskelbia Savivaldybės interneto svetainėje, kapinių skaitmeninimo ir duomenų valdymo sistemoje CEMETY kapavietė pažymima oranžine spalva.
78. Sprendimą dėl kapavietės pripažinimo neprižiūrima ne anksčiau kaip po 2 metų ir ne vėliau kaip po 3 metų nuo duomenų apie galimai neprižiūrimą kapavietę paskelbimo Savivaldybės interneto svetainėje dienos priima Komisija.
79. Komisija, norėdama kapavietę pripažinti neprižiūrima kapaviete, atlieka šiuos veiksmus:
79.1. nagrinėja kapinių prižiūrėtojo pateiktą informaciją (pagal pateiktą sąrašą) apie galimai neprižiūrimas kapavietes;
79.2. tikrina pateiktą informaciją apie kapavietes vietoje – ne rečiau kaip 3 kartus per metus ir ne dažniau kaip kas 3 mėnesius apžiūri kapavietes, kiekvienos apžiūros metu padaroma kapavietės nuotrauka. Tikrinimo metu pastebėjus, kad kapavietė yra sutvarkyta, ji privalo būti išbraukta iš Savivaldybės interneto svetainėje skelbiamo galimai neprižiūrimų kapaviečių sąrašo, nuimama žyma kapinių skaitmeninimo ir duomenų valdymo sistemoje CEMETY;
79.3. po kiekvieno atlikto patikrinimo informacija apie tikrinimo metu pastebėtas sutvarkytas kapavietes ar kita aktuali informacija apie neprižiūrimas kapavietes viešinama Savivaldybės interneto svetainės Naujienų skiltyje;
79.4. Komisija ne anksčiau kaip po 2 metų ir ne vėliau kaip po 3 metų nuo duomenų apie galimai neprižiūrimą kapavietę paskelbimo Savivaldybės interneto svetainėje dienos, svarsto kapaviečių pripažinimo neprižiūrimomis klausimą, nagrinėja surinktą informaciją, duomenis apie kapavietes, atsižvelgdama į visų patikrinimų metu darytas kapavietės nuotraukas, surašo kapavietės (kiekvienos atskirai) pripažinimo neprižiūrima kapaviete aktą (toliau – Aktas) (2 priedas);
79.5. priima sprendimus dėl kapaviečių pripažinimo neprižiūrimomis;
79.6. rengia kapaviečių, pripažįstamų neprižiūrimomis, sąrašą, kurį tvirtina visi Komisijos nariai.
80. Sprendimą dėl kapavietės pripažinimo neprižiūrima kapaviete Komisija priima posėdyje balsų dauguma, atsižvelgdama į kapavietės nuotraukas, Akte užfiksuotas aplinkybes ir šių netvarkomos kapavietės požymių visumą:
80.1. užrašai ant paminklinio akmens, lentelės, kryžiaus ar antkapio, iš kurių būtų galima nustatyti, kas ir kada buvo palaidotas, nebeįskaitomi arba jų nėra;
80.2. kapavietės statiniai (paminklai, antkapiai, tvorelės ir pan.) yra iš dalies ar visiškai suirę, išgriuvę, pasvirę;
80.3. kapavietė apaugusi žolėmis, savaime užaugusiais augalais, neravima, netvarkoma ilgiau kaip dvejus metus;
80.4. kapavietės želdiniai (medžiai, krūmai) neprižiūrėti – peraugę kapavietės ribas, trukdo praeiti, pažeisti ligų, užgožiantys užrašus ant paminklo (jeigu jų yra), gadina gretimų kapaviečių paminklus, bortelius, kelia plyteles.
Sprendimo priėmimo data laikoma pripažintų neprižiūrimomis kapaviečių sąrašo patvirtinimo data. 
81. Savivaldybės vykdomoji institucija pripažintų neprižiūrimomis kapaviečių duomenis ir sprendimo dėl jų pripažinimo neprižiūrimomis priėmimo datą per 3 darbo dienas nuo neprižiūrimų kapaviečių sąrašo patvirtinimo pateikia kapinių prižiūrėtojui ir paskelbia Savivaldybės interneto svetainėje, nurodydama duomenų paskelbimo datą.
82. Asmenys, pageidaujantys prižiūrėti neprižiūrimą kapavietę, per 20 darbo dienų nuo sprendimo dėl kapavietės pripažinimo neprižiūrima paskelbimo interneto svetainėje raštu kreipiasi į Savivaldybės vykdomąją instituciją ar jos įgaliotą asmenį, o jeigu neprižiūrima kapavietė yra konfesinėse kapinėse – į religinę bendruomenę ar bendriją, kuri organizuoja kapinių priežiūrą pagal kapinių perdavimo sutartį, nurodydami pageidaujamos prižiūrėti neprižiūrimos kapavietės duomenis, paskelbtus Savivaldybės interneto svetainėje. Atitinkamai Savivaldybės vykdomoji institucija ar jos įgaliotas asmuo arba religinė bendruomenė ar bendrija priima sprendimą dėl neprižiūrimų kapaviečių priežiūros per 20 darbo dienų nuo šiame punkte nustatyto termino pabaigos, teikdami pirmenybę:
82.1. kapavietėje palaidotų asmenų giminaičiams (asmuo teikdamas prašymą pateikia giminystę įrodančius dokumentus);
82.2. tose kapinėse, kurioje yra kapavietė, palaidotų asmenų giminaičiams (asmuo teikdamas prašymą nurodo, kurioje kapavietėje yra palaidotas giminaitis ir pateikia giminystę su juo įrodančius dokumentus);
82.3. negavus kapavietėje palaidotų asmenų giminaičių prašymų ir (ar) tose kapinėse, kurioje yra kapavietė, palaidotų asmenų giminaičių prašymų arba gavus dviejų ar daugiau tokią pačią pirmenybę turinčių asmenų prašymus, arba gavus dviejų ar daugiau neturinčių pirmenybės asmenų prašymus dėl tos pačios kapavietės priežiūros, pirmenybė teikiama pagal prašymo pateikimo laiką.
Savivaldybės vykdomajai institucijai ar jos įgaliotam asmeniui priėmus sprendimą dėl neprižiūrimos kapavietės priežiūros apie tai informuoja pareiškėjus per 3 darbo dienas nuo sprendimo priėmimo. Jeigu per prašymų prižiūrėti neprižiūrimą kapavietę pateikimo terminą prašymų negaunama, sprendimas dėl šios kapavietės priežiūros priimamas per 20 darbo dienų po to, kai toks prašymas gaunamas. Asmuo, pateikęs prašymą dėl teisės suteikimo prižiūrėti neprižiūrimą kapavietę, bet kokiu atveju privalo raštu patvirtinti, kad sutinka su šiomis kapavietės priežiūros ir tolesnio laidojimo joje sąlygomis:
1)	nekeisti suformuotos kapavietės ribų, išskyrus atvejus, jeigu toks pakeitimas būtinas laidojimui, galimas pagal kapinių planą ir tik tiek, kiek tai būtina laidojimui. Sprendimą leisti pakeisti kapavietės ribas ar neleisti jų pakeisti priima leidimą laidoti išduodantis asmuo šio leidimo išdavimo metu. Įrašytų į Kultūros vertybių registrą kapaviečių ribos nustatomos ir keičiamos Lietuvos Respublikos nekilnojamojo kultūros paveldo apsaugos įstatymo nustatyta tvarka;
2)	išsaugoti ir tvarkyti kapavietėje esantį paminklą (jei jis yra) ir užrašą ant jo;
3)	naujus kapavietės statinius statyti tik suderinus su kapinių prižiūrėtoju;
4)	kapavietę nuolatos prižiūrėti, tvarkyti (nupjauti, pašalinti žolę ar kitus savaime užaugusius augalus, krūmus, rinkti šiukšles, nugrėbti lapus ir kt.);
5)	yra informuotas, kad pripažintoje neprižiūrima kapavietėje galės gauti leidimą laidoti arba, jam mirus, būti palaidotas joje tik praėjus ne mažiau kaip 25 metams po kapo ramybės laikotarpio pabaigos.
83. Pripažintos neprižiūrima kapavietės priežiūrą, kol asmeniui bus suteikta teisė prižiūrėti neprižiūrimą kapavietę, organizuoja Savivaldybės administracija: nušienauja pagal poreikį, bet nerečiau kaip du kartus per metus, atlieka želdinių sanitarinį valymą, iškerta išsiplėtusius ar trukdančius želdinius, esant nuvirtusiems ar pasvirusiems paminklams, organizuoja jų atstatymą kapavietėje, esant būtinybei – žemių (kauburėlio) išlyginimą, o konfesinėse kapinėse – religinė bendruomenė ar bendrija, jeigu pagal kapinių perdavimo sutartį ji organizuoja konfesinių kapinių priežiūrą.
84. Asmuo, kuriam suteikta teisė prižiūrėti neprižiūrimą kapavietę, gali gauti leidimą laidoti joje arba, jam mirus, būti palaidotas joje. Tais atvejais, kai pripažintoje neprižiūrima kapavietėje nėra paminklinio akmens, lentelės, kryžiaus ar antkapio su užrašu, iš kurių būtų galima nustatyti, kas ir kada buvo palaidotas, pirmojo laidojimo kapavietėje data nustatoma pagal ant šalia esančių paminklų užrašytas pirmojo laidojimo mirties datas.
85. Pasibaigus neprižiūrimos kapavietės ramybės laikotarpiui, leidimas laidoti išduodamas:
85.1. laidojančiam asmeniui, kuriam suteikta teisė prižiūrėti neprižiūrimą kapavietę;
85.2. laidojančiam mirusį asmenį, kuriam buvo suteikta teisė prižiūrėti šią kapavietę. 
Papildyta skyriumi:
Nr. 1-189, 2023-06-22, paskelbta TAR 2023-06-23, i. k. 2023-12555

IX SKYRIUS
BAIGIAMOSIOS NUOSTATOS

Skyriaus numeracijos pakeitimas:
Nr. 1-439, 2022-12-29, paskelbta TAR 2022-12-29, i. k. 2022-27419
Nr. 1-189, 2023-06-22, paskelbta TAR 2023-06-23, i. k. 2023-12555

86. Esant paklausai, prie kapinių gali būti organizuojama gėlių, juodžemio, žvakučių prekyba ir kapaviečių tvarkymo inventoriaus (kastuvų, grėblių, kibirų ir kt.) nuoma.
Punkto numeracijos pakeitimas:
Nr. 1-439, 2022-12-29, paskelbta TAR 2022-12-29, i. k. 2022-27419
Nr. 1-189, 2023-06-22, paskelbta TAR 2023-06-23, i. k. 2023-12555

87. Prekiauti gali fiziniai ir juridiniai asmenys, turintys Savivaldybės administracijos išduotą leidimą prekiauti ir teikti paslaugas Panevėžio miesto viešosiose vietose.
Punkto numeracijos pakeitimas:
Nr. 1-439, 2022-12-29, paskelbta TAR 2022-12-29, i. k. 2022-27419
Nr. 1-189, 2023-06-22, paskelbta TAR 2023-06-23, i. k. 2023-12555

88. Kapinių prižiūrėtojas privalo pateikti Savivaldybės administracijai metinę ataskaitą apie išduotus leidimus laidoti, informaciją apie galimus laidojimus (likusių laisvų kapaviečių ir kolumbariumo nišų skaičių, galimybę formuoti naujas kapavietes). Ataskaita turi būti pateikta per 15 darbo dienų pasibaigus kalendoriniams metams.
Punkto pakeitimai:
Nr. 1-439, 2022-12-29, paskelbta TAR 2022-12-29, i. k. 2022-27419
Punkto numeracijos pakeitimas:
Nr. 1-439, 2022-12-29, paskelbta TAR 2022-12-29, i. k. 2022-27419
Nr. 1-189, 2023-06-22, paskelbta TAR 2023-06-23, i. k. 2023-12555

89. Kitus šiose Taisyklėse nenumatytus kapinių tvarkymo klausimus sprendžia Savivaldybės administracijos direktorius.
Punkto numeracijos pakeitimas:
Nr. 1-439, 2022-12-29, paskelbta TAR 2022-12-29, i. k. 2022-27419
Nr. 1-189, 2023-06-22, paskelbta TAR 2023-06-23, i. k. 2023-12555

90. Pasikeitus Taisyklėse nurodytų norminių teisės aktų ir (ar) rekomendacinio pobūdžio dokumentų nuostatoms, norminiams teisės aktams ir (ar) rekomendacinio pobūdžio dokumentams netekus galios arba įsigaliojus naujiems norminiams teisės aktams ir (ar) rekomendacinio pobūdžio dokumentams, kurie kitaip reguliuoja ir (ar) rekomenduoja Taisyklėse aptariamus aspektus, Taisyklėmis vadovaujamasi tiek, kiek jos neprieštarauja norminiams teisės aktams, kartu atsižvelgiant į pasikeitusį, norminiuose teisės aktuose įtvirtintą teisinį reguliavimą ir (ar) pasikeitusias rekomendacinio pobūdžio dokumentų nuostatas. 
Punkto numeracijos pakeitimas:
Nr. 1-439, 2022-12-29, paskelbta TAR 2022-12-29, i. k. 2022-27419
Nr. 1-189, 2023-06-22, paskelbta TAR 2023-06-23, i. k. 2023-12555

91. Šių Taisyklių reikalavimus pažeidę juridiniai ir fiziniai asmenys atsako Lietuvos Respublikos įstatymų nustatyta tvarka
Punkto numeracijos pakeitimas:
Nr. 1-439, 2022-12-29, paskelbta TAR 2022-12-29, i. k. 2022-27419
Nr. 1-189, 2023-06-22, paskelbta TAR 2023-06-23, i. k. 2023-12555

Panevėžio miesto savivaldybės tarybos
2023 m. birželio 22 d. sprendimo Nr.1-189
priedas

Panevėžio miesto kapinių tvarkymo taisyklių
1 priedas

IDENTIFIKUOJAMOS KAPAVIETĖS (KAPO)
APŽIŪROS AKTAS

_________ m. ___________________ d. Nr.
Panevėžys


Panevėžio miesto savivaldybės mero ______ m. __________________ d. potvarkiu Nr. _________ sudaryta nuolatinė Neprižiūrimų kapaviečių pripažinimo neprižiūrimomis kapavietėmis ir kapaviečių (kapų) identifikavimo komisija (toliau – Komisija):

Komisijos pirmininkas (-ė)
	



Komisijos sekretorius (-ė)
	



Komisijos nariai
	

	

	

	



Prašymą identifikuoti kapavietę pateikęs asmuo
	



Kapinių, kuriose yra neprižiūrima kapavietė, pavadinimas, adresas, kvartalo numeris, kapavietės numeris, kapavietėje palaidotų asmenų vardai, pavardės, laidojimo datos, žmogaus palaikų paskutinio laidojimo kapavietėje data, kapavietės matmenys, palaidotų kapavietėje žmonių palaikų skaičius, kapavietės statiniai, jų pastatymo ir rekonstravimo datos (jeigu žinoma).
	









Kapavietės (kapo) būklė
	





	





Komisijos išvados
Akto priedai
	




Komisijos pirmininkas (-ė)

	

	



Komisijos sekretorius (-ė)

	

	



Nariai
	
	

	
	

	
	

	
	




2






	


Panevėžio miesto kapinių tvarkymo taisyklių
2 priedas

KAPAVIETĖS PRIPAŽINIMO NEPRIŽIŪRIMA KAPAVIETE AKTAS

_________ m. ___________________ d. Nr.
Panevėžys

Panevėžio miesto savivaldybės mero ______ m. __________________ d. potvarkiu Nr. _________ sudaryta nuolatinė Neprižiūrimų kapaviečių pripažinimo neprižiūrimomis kapavietėmis ir kapaviečių (kapų) identifikavimo komisija (toliau – Komisija):

Komisijos pirmininkas (-ė)
	



Komisijos sekretorius (-ė)
	



Komisijos nariai
	

	

	

	




Komisija Panevėžio miesto ______________________________________ kapinių, kapavietę Nr. _________ apžiūrėjo ___________________________________________________.

1. Žinios apie kapavietę (įrašoma informacija, duomenys, pateikti kapinių prižiūrėtojo, ar duomenys nuo kapavietės paminklo):
1.1. kapavietės dydis (matmenys) – ____________;
1.2. kapavietėje palaidoti (-as):


__________________________________________,    ________________________;
(vardas ir pavardė)                                                                                                       (gimimo, mirties datos)

__________________________________________,    ________________________;
(vardas ir pavardė)                                                                                                       (gimimo, mirties datos)

__________________________________________,    ________________________;
(vardas ir pavardė)                                                                                                       (gimimo, mirties datos)

___________________________________________,    ________________________
(vardas ir pavardė)                                                                                                       (gimimo, mirties datos)

1.3. laidojantis asmuo (arba kitas asmuo, atsakingas už kapavietės priežiūrą)

______________________________________________________________________.

(vardas ir pavardė, adresas, kita informacija)

2.	Komisija tikrinimo metu nustatė:
2.1. kapavietės ribos – aiškiai suformuotos, neaiškios (pabraukti, kas reikalinga);
2.2. kapavietės statiniai (yra, nėra, jei yra – aprašoma jų būklė):
kapo paminklas –
kapavietės tvora (borteliai, antkapis) – 
želdiniai (medžiai, krūmai, gėlės) –
2.3. kapavietė sutvarkyta, nesutvarkyta – apžėlusi žole (pabraukti, kas reikalinga ar nurodyti kitus kapavietės nesutvarkymo požymius, faktus).

3. Pastabos _____________________________________________________________
______________________________________________________________________

4. Komisijos išvados _____________________________________________________
______________________________________________________________________

5. Akto priedai __________________________________________________________


Komisijos pirmininkas (-ė)

	

	



Komisijos sekretorius (-ė)

	

	



Nariai
	
	

	
	

	
	

	
	





Pakeitimai:

1.
Panevėžio miesto savivaldybės taryba, Sprendimas
Nr. 1-5-26, 2007-06-28, paskelbta TAR 2007-06-28, i. k. 2007-00385
Dėl savivaldybės tarybos 2006 m. gruodžio 21 d. sprendimo Nr. 1-58-8 „Dėl Panevėžio miesto kapinių tvarkymo taisyklių patvirtinimo, pavedimų savivaldybės administracijai ir laikino skyrimo UAB „Panevėžio gatvės“ kapinių prižiūrėtoja, UAB „Grauduva“ laidojimo paslaugos teikėja“ pakeitimo

2.
Panevėžio miesto taryba, Sprendimas
Nr. 1-32-32, 2009-04-29, paskelbta TAR 2009-04-29, i. k. 2009-00540
Dėl Panevėžio miesto kapinių tvarkymo taisyklių, patvirtintų Savivaldybės tarybos 2006 m. gruodžio 21 d. sprendimu Nr. 1-58-8, pakeitimo

3.
Panevėžio miesto savivaldybės taryba, Sprendimas
Nr. 1-235, 2013-07-25, paskelbta TAR 2013-07-25, i. k. 2013-02221
Dėl Panevėžio miesto kapinių tvarkymo taisyklių, patvirtintų savivaldybės tarybos 2006 m. gruodžio 21 d. sprendimu Nr. 1-58-8, pakeitimo

4.
Panevėžio miesto savivaldybės taryba, Sprendimas
Nr. 1-363, 2017-11-23, paskelbta TAR 2017-11-27, i. k. 2017-18723
Dėl Panevėžio miesto kapinių tvarkymo taisyklių, patvirtintų Savivaldybės tarybos 2006 m. gruodžio 21 d. sprendimu Nr. 1-58-8, pakeitimo

5.
Panevėžio miesto savivaldybės taryba, Sprendimas
Nr. 1-362, 2019-09-26, paskelbta TAR 2019-09-26, i. k. 2019-15157
Dėl Panevėžio miesto kapinių tvarkymo taisyklių, patvirtintų Savivaldybės tarybos 2006 m. gruodžio 21 d. sprendimu Nr. 1-58-8, pakeitimo

6.
Panevėžio miesto savivaldybės taryba, Sprendimas
Nr. 1-250, 2022-07-11, paskelbta TAR 2022-07-12, i. k. 2022-15284
Dėl Savivaldybės tarybos 2006 m. gruodžio 21 d. sprendimo Nr. 1-58-8 „Dėl Panevėžio miesto kapinių tvarkymo taisyklių patvirtinimo, pavedimų Savivaldybės administracijai ir laikino skyrimo UAB „Panevėžio gatvės“ kapinių prižiūrėtoja, UAB „Grauduva“ laidojimo paslaugos teikėja“ ir kapinių statuso pakeitimo

7.
Panevėžio miesto savivaldybės taryba, Sprendimas
Nr. 1-395, 2022-11-24, paskelbta TAR 2022-11-24, i. k. 2022-23723
Dėl Savivaldybės tarybos 2006 m. gruodžio 21 d. sprendimo Nr. 1-58-8 „Dėl Panevėžio miesto kapinių tvarkymo taisyklių patvirtinimo“ pakeitimo

8.
Panevėžio miesto savivaldybės taryba, Sprendimas
Nr. 1-439, 2022-12-29, paskelbta TAR 2022-12-29, i. k. 2022-27419
Dėl Savivaldybės tarybos 2006 m. gruodžio 21 d. sprendimo Nr. 1-58-8 „Dėl Panevėžio miesto kapinių tvarkymo taisyklių patvirtinimo“ pakeitimo

9.
Panevėžio miesto savivaldybės taryba, Sprendimas
Nr. 1-189, 2023-06-22, paskelbta TAR 2023-06-23, i. k. 2023-12555
Dėl Savivaldybės tarybos 2006 m. gruodžio 21 d. sprendimo Nr. 1-58-8 „Dėl Panevėžio miesto kapinių tvarkymo taisyklių patvirtinimo“ pakeitimo

